b"\n_START_ARTICLE_\nAmbon (ciutat)\n_START_SECTION_\nGeografia f\xc3\xadsica\n_START_PARAGRAPH_\nLa ciutat d\xe2\x80\x99Ambon s\xe2\x80\x99aixeca sobre l\xe2\x80\x99istme de Bagoeala, una fina franja de terra que uneix les dues pen\xc3\xadnsules de muntanya (Leitimor, menys extensa, al sud i Hitoe al nord), que constitueixen l\xe2\x80\x99illa del mateix nom .\n_START_SECTION_\nHist\xc3\xb2ria\n_START_PARAGRAPH_\nLa ciutat va ser fundada el 1521 pels portuguesos com a mercat per al comer\xc3\xa7 d\xe2\x80\x99esp\xc3\xa8cies, poc despr\xc3\xa9s de l\xe2\x80\x99expedici\xc3\xb3 de Francisco Serr\xc3\xa3o el 1512 . Tot i aix\xc3\xb2, els portuguesos mai van aconseguir controlar completament l'illa d'Ambon. El 1605 va ser conquerida per Steven van der Hagen i va passar als holandesos, i la Companyia Holandesa de les \xc3\x8dndies Orientals la va convertir en la capital de les possessions fins a 1619, quan la seu va ser traslladada a Bat\xc3\xa0via, actual Jakarta. Durant les guerres napole\xc3\xb2niques (de 1796 a 1802 i de 1810 a 1814 ) fou ocupada pels anglesos; despr\xc3\xa9s va tornar als holandesos_NEWLINE_Fins i tot al segle XX, durant la segona guerra mundial, Ambon va albergar una important base militar holandesa que va ser capturada pels japonesos a la batalla d'Ambon (1942). La batalla va ser seguida per l'execuci\xc3\xb3 de m\xc3\xa9s de 300 presoners de guerra aliats per part de les forces japoneses d'ocupaci\xc3\xb3, Ambon va ser recuperada, al final de la guerra, per les forces aliades, Despr\xc3\xa9s de la declaraci\xc3\xb3 d\xe2\x80\x99independ\xc3\xa8ncia d\xe2\x80\x99Indon\xc3\xa8sia ( 1945 ), Ambon va experimentar diverses tensions pol\xc3\xadtiques, \xc3\xa8tniques i religioses."